Deĵavuo (tipara superfamilio)

«DejaVu» , aŭ esperantigite Deĵavuo, estas nomo de tipara superfamilio, konsistanta el 5 tiparaj subfamilioj. Gravaj Uniksaj (kaj speciale Linuksaj) distribuaĵoj (i.a. OpenBSD, Solaris; Ubuntu, Debiano, OpenSUSE, Mandriva Linux, Fedora) disponigas Deĵavuon elskatole, iuj eĉ kiel siajn operaciumajn tiparojn.

 La signaro 
Deklarita celo de la projekto Deĵavuo estas disponigi grandan parton de la Unikoda signaro, pli speciale de ties «Multlingvaj Eŭropaj Subaroj» MES-1, MES-2, kaj espereble MES-3.

Pro la problemoj rilataj al skribodirekto k.a., ekde la versio 2.4 (2006) disponeblas la subfamilio , kovranta nur la skribojn Latinajn, Grekan kaj Cirilajn.

 Subfamilioj 
 Deĵavua serifa subfamilio: 
 Deĵavua senserifa subfamilio: 
 Deĵavua egalpaŝa subfamilio: 

Du aliaj subfamilioj da mallarĝaj ( ) Deĵavuaj tiparoj, la serifa ( ) kaj la senserifa ( ), ankoraŭ restas «eksperimentaj» (nepoluritaj).

 Historio 
Deĵavuo evoluis el alia tipara superfamilio, , kies signaro estis tamen tre modesta kaj proksimume respondis al ISO/IEC 8859-15 — interalie do, en ĝi mankis la ĉapelitaj literoj de Esperanto. Tamen la permesilo de Vera ebligas uzi ĝin kiel bazon por pli ambiciaj projektoj; Deĵavuo do heredis ĝian permesilon. La Deĵavuaj tiparoj estas senpagaj kaj liberaj, sed ili ne trudas aŭtomate sian liberecon al la produktoj kiuj uzas ilin.

La Deĵavuan projekton iniciatis Štěpán Roh en 2004; baldaŭ aliĝis pluraj aliaj projektoj (i.a.  (nur parte), kaj ), celantaj etendi la tiparojn de Bitstream Vera.

Deĵavuajn tiparojn oni povas elŝuti el la Deĵavua retpaĝo ĉe GitHub.

 Vidu ankaŭ 
 Deĵavuo (psiĥologia)
 DjVu (skanaĵa normo)

 Eksteraj ligiloj 
 La oficiala retejo de la projekto (angle)
 La Deĵavuaj permesiloj

Kategorio: Tipografio
Kategorio:Tiparoj